CELEX ID: 32010R0599
Publication Date: 2010-07-08

Document:
KOMISIJOS REGLAMENTAS (ES) Nr. 599/2010
2010 m. liepos 8 d.
kuriuo iš dalies keičiamas Reglamentas (EB) Nr. 1077/2008, kuriuo nustatomos išsamios Tarybos reglamento (EB) Nr. 1966/2006 dėl duomenų apie žvejybos veiklą elektroninio registravimo ir perdavimo bei dėl nuotolinio aptikimo priemonių įgyvendinimo taisyklės ir panaikinamas Reglamentas (EB) Nr. 1566/2007
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Reglamentą (EB) Nr. 1966/2006 (1) dėl duomenų apie žvejybos veiklą elektroninio registravimo ir perdavimo bei dėl nuotolinio aptikimo priemonių, ypač į jo 5 straipsnį,
kadangi:
(1)
Tarybos reglamente (EB) Nr. 1966/2006 numatyta, kad turi būti priimtos išsamios taisyklės, kuriose būtų nustatytas formatas, kurį kompetentingos nacionalinės institucijos turi naudoti keisdamosi informacija kontrolės ir tikrinimo tikslais.
(2)
Iš 2008 m. lapkričio 3 d. Komisijos reglamento (EB) Nr. 1077/2008, kuriuo nustatomos išsamios Tarybos reglamento (EB) Nr. 1966/2006 dėl duomenų apie žvejybos veiklą elektroninio registravimo ir perdavimo bei dėl nuotolinio aptikimo priemonių įgyvendinimo taisyklės ir panaikinamas Reglamentas (EB) Nr. 1566/2007 (2) (naujausia versija), priede nustatyto informacijos mainų formato naudojimo patirties ir naujausių valstybėse narėse įvykusių pokyčių matyti, kad šis formatas tobulinamas, siekiant užtikrinti, kad duomenimis būtų keičiamasi abipusiai suderinamu būdu, sutartu „XML“ formatu. Todėl tą priedą reikia pakeisti kitu priedu.
(3)
Šiame reglamente numatyta priemonė atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1077/2008 pakeitimas
Reglamentas (EB) Nr. 1077/2008 iš dalies keičiamas taip:
Priedas pakeičiamas šio reglamento priedo tekstu.
2 straipsnis
Įsigaliojimas
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. liepos 8 d.

EuroVoc Classification:
Level 1: 100150
100156
Level 2: 100252
100222
100221
100223
Level 3: 4361
1422
4488
2476
1372
All Descriptors: 1372
3010
5229
5334
616